45. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ.Γ/21/682 της 11/26 Μαΐου 1981 (ΦΕΚ  Β' 299) Περί επεκτάσεως εφαρμογής των διατάξεων Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου» δια την είσπραξιν των πάσης φύσεως εσόδων του Ιδρύματος Κοινωνικών Ασφαλίσεων (ΙΚΑ). Έχοντες υπ' όψει τας διατάξεις του άρθρ. 1 του Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου,» αποφασίζομεν: α)Επεκτείνομεν την εφαρμογήν των διατάξεων του  Α.Ν. 1819/51 «περί τρόπου διεξαγωγής των πάσης φύσεως συναλλαγών του Δημοσίου», δια την είσπραξιν των πάσης φύσεως εσόδων του Ιδρύματος Κοινωνικών Ασφαλίσεων, εφ’ όσον ενεργείται δια των  Δημοσίων Ταμείων, των Ταμειακών και Οικονομικών Υπηρεσιών των Περ/κών και Τοπικών υποκαταστημάτων του. β)Διά την εκτέλεσιν της ανωτέρω παραγράφου ορίζεται όπως ισχύσουν αι διατάξεις της υπ’ αριθ. 179611/68 αποφάσεως του Υπουργού Οικονομικών «περί πληρωμής οφειλών προς το Δημόσιον κλπ. δι’ επιταγών» ως αύτη ίσχυε προς της υπ’ αριθ. 17401/111175/1976 ομοίας περί συμπληρώσεως της υπ’ αριθ. 176611/1968 αποφάσεως του Υπουργού Οικονομικών. 